בנימין אביגל

בנימין (בנג'ו) אביגל (1934 - 2 באוגוסט 2019) היה פזמונאי, מלחין ומתרגם ישראלי.

== ביוגרפיה ==
אביגל נולד בתל אביב למשה ומינה גלוביץ, שעלו לארץ ישראל בשנות ה-20 של המאה ה-20 והתיישבו בתל אביב.

בגיל 7 התייתם מאביו. יחד עם אחיו הבכור יעקב, עבר ללמוד בכפר הנוער בן שמן. אביגל התחנך במקום עד גיוסו לנח"ל.

בסוף שנת 1951 הצטרף אביגל כנספח להכשרה צבאית של "השומר הצעיר", והתגייס לנח"ל. הוא הגיע לקורס מכי"ם של הנח"ל.

בתחילת שנת 1952 סופח אביגל לגייסות השריון, ונשלח לקורס קציני שריון. הוא היה סמל ועבר את הקורס עם קצינים (ורק מאוחר יותר עבר קורס קצינים). שובץ בגדוד 9 במחנה נתן.

במהלך מבצע קדש קיבל אביגל אות ציון לשבח על מעשה גבורה.

לאחר שחרורו פגש במרים (מיקי) ליאון, זמרת צעירה. השניים נישאו בשנת 1957. הזוג הביא לעולם שלושה ילדים: עלומית (1958), נמרוד (1961) ואודליה (1965).

הבת הבכורה, עלומית, נקראה על שם השיר אותו כתב והלחין עמנואל זמיר. מאוחר יותר ביצעה מרים את השיר. לרגל הולדתה כתבו ההורים את השיר "בת הדייג" (את המילים כתב אביגל ומרים הלחינה). השיר נכלל בתקליט שיצא בשנת 1959. לאחר כמה שנים התגרש הזוג.

מספר שנים עסק אביגל בניהול הקריירה של אשתו, ובשנת 1961 החל לעבוד בעיריית תל אביב, בתפקידים בכירים, עד לפרישתו לגמלאות בשנת 1986.

אביגל המשיך לכתוב שירים לבקשת מלחינים שונים וכתב רבות למגירה.

בשנות ה-70 הכיר את אשתו השנייה, עדנה סולל, לה הקדיש ספר שירים המתאר את אהבתם. עדנה נפטרה בשנת 2007.

אביגל הלך לעולמו בשנת 2019, ונטמן בבית העלמין ירקון.

== יצירותיו ==
שירים שכתב:
* בת הדייג (לחן: מרים אביגל)<ref></ref>
* אלת הברקת (לחן: עמנואל זמיר)<ref></ref>
* אש בוערת (לחן: עממי)<ref></ref>
* הד מדברי (לחן: תופיק אלכסנדר קולייב)<ref></ref>
* כולם קוראים לי בובה (לחן: עממי)<ref></ref>
* נגני מפוחית (לחן: שלמה וייספיש, נחום נרדי)<ref></ref>
* צמד חמד (לחן: עממי)<ref></ref>
* רונו בשיר עליז (לחן: עממי)<ref></ref>
* תוף מרים (לחן: שלמה וייספיש)<ref></ref>
* אמנון ותמר (לחן: יוסף הדר)<ref></ref>
* בדרך לתבור (לחן: שלמה וייספיש) <ref></ref>
* הפטנט מתימן (לחן: בובי פנחסי)<ref></ref>
* קוטפי הכותנה (בשדות לארכם של תלמים קול עולה בוקע זמר) (לחן: שלמה וייספיש)<ref></ref>
* יום הולדת לפרחים (לחן: יוסף הדר)<ref></ref>
* הוא היה רב חובל (לחן: בובי פנחסי)<ref></ref>
* הורה בת עשרת (לחן: בובי פנחסי)<ref></ref>
* שאול ויהונתן (לחן: דוד שני)<ref></ref>
* כולנו פה אחד (לחן: עממי)<ref></ref>
* כלנית במסילה (לחן: שלמה וייספיש)<ref></ref>
* עלם עם פרח (לחן: אפי נצר)<ref></ref>

שירים שתרגם:
* עשרה כושים קטנים (מילים ולחן: עממי גרמני)<ref></ref>
* האומר לך שלום איך אומר להתראות (מילים ולחן: לסלי סטרודי)<ref></ref>

שירים שהלחין:
* הקמיע (מילים: מרים אביגל)<ref></ref>

== השיר "בת הדייג" ==

השיר נכתב על ידי אביגל לבתו התינוקת, לאחר שמרים, אשתו, ציינה בשיחה עמו את עיניה האפורות של הבת.

את השיר הקליטה לראשונה מרים אביגל בשנת 1958. השיר יצא באותה שנה באלבום "מרים אביגל" של "הד ארצי".

דורון נשר הפך את השיר לנעימת הנושא של התוכנית "ציפורי לילה" בגלי צה"ל<ref></ref>.

השיר יצא בשנית בביצועה בשנת 2007 באלבום "למרחקים מפליגות הספינות - אוסף שירי נמל וים לציון 70 לנמל תל אביב", בהפקת העמותה למורשת הזמר העברי<ref></ref>.

בשנת 1988 הוקלט השיר בידי ירדנה ארזי ויצא באלבום "תחנה בדרך".

== קישורים חיצוניים ==
* [https://zemer.nli.org.il/artist/Bait_Lazemer900228912 בנימין אביגל] בבית לזמר העברי
* [https://biu.primo.exlibrisgroup.com/discovery/fulldisplay/alma990024249290205776/972BIU_INST:972BIU אלבום יקיר אקו"ם]
* 

== הערות שוליים ==

קטגוריה:פזמונאים ישראלים
קטגוריה:מלחינים ישראלים
קטגוריה:מתרגמים ישראלים
קטגוריה:אנשי היישוב ילידי הארץ
קטגוריה:בוגרי כפר הנוער בן שמן
קטגוריה:אישים הקבורים בבית הקברות ירקון
קטגוריה:ישראלים שנולדו ב-1934
קטגוריה:ישראלים שנפטרו ב-2019